اوروپا بیرلیگی (AB)، روسیانین الحاق ائتدیگی کریمه تاتار میللی مجلیسی‌نین فعالیتی‌نین قاداغان ائدیلمه‌سینه و رادیکال تشکیلات‌لار لیسته‌سینه آلینماسینا اعتراض گؤستردی.
اوروپا بیرلیگی خاریجی علاقه‌لر و گوونلیک یوکسک نماینده‌سی فدریکا موگرینی‌نین اوفیسین‌دن ائدیلن آچیقلامادا، "سؤزده کریمه عالی محکمه‌سی‌نین" کریمه تاتار میللی مجلیسی‌نین فعالیت‌لرینی قاداغان ائدیلمه‌سی و رادیکال تشکیلات‌لار لیسته‌سینه آلماسی‌نین، بوتون کریمه تاتارلاری‌نین حاق‌لارینا قارشی چوخ جدی بیر سالدیری اولدوغو ایفاده ائدیلدی.
آچیقلامادا، قرارین، 2014-جی ایلده روسیا طرفین‌دن غیری-قانونی ایشغال ائدیلمه‌سین‌دن بری کریمه یاریماداسین‌داکی اینسان حاق‌لاری وضعیتینده چوخ منفی بیر دیرمانما داها تشکیل ائتدیگی ایفاده ائدیله‌رک، "آزلیق‌لارا منسوب شخص‌لره دؤنوک اذیت‌لرین" ده بونا داخیل اولدوغو قید ائدیلدی.
آچیقلامادا، اولوسلار آراسی اینسان حاق‌لاری و اولوسلار آراسی حقوق چرچیوه‌سین‌دکی مسئولیت‌لرینه تام اویغونلاشمانین، تاخیره سالینما‌دان تامین ائدیلمه‌سی لازیم اولدوغو وورغولاندی.
روسیانین کریمه‌یه  تعیین ائتدیگی ساوچیسی ناتالیا پوکلونسکایانین کریمه تاتار میللی مجلیسی‌نین فعالیت‌لری‌نین قاداغان ائدیلمه‌سی و رادیکال تشکیلات‌لار لیسته‌سینه آلینماسی اوچون ائتدیگی مراجعت اوزرینه آچیلان ادعانین دوننکی دوروشماسیندا، محکمه، کریمه تاتار میللی مجلیسینی رادیکال تشکیلات قروبونا آلا‌راق فعالیت‌لرینی قاداغان قراری آلمیشدی .
